**Miten täytät tämän pohjan:**

Tämä pohja on tarkoitettu taloyhtiön muokattavaksi, eikä sitä tule lähettää suoraan sellaisenaan. Ennen tarjouspyynnön lähettämistä, muokkaa tai täytä puuttuvat tiedot punaisella merkittyihin kohtiin ja tarkista, että toivotut suunnitteluelementit ja tarjouksen sisältö vastaavat taloyhtiön tarpeita ja toiveita. Lopuksi poista tämä ohje.

Tarjouspyyntö: Ilmastokestävän pihasuunnittelun toteutus taloyhtiölle

Lähettäjä:

[Taloyhtiön nimi], [Y-tunnus]

[Osoite]

[Yhteyshenkilö, sähköposti ja puhelinnumero]

Päivämäärä: [PP.KK.VVVV]

1. Tarjouspyynnön kohde

Etsimme asiantuntevaa suunnittelutoimistoa tai viherrakentajaa toteuttamaan ilmastonmuutokseen sopeutuvaa pihasuunnittelua taloyhtiöllemme. Tavoitteena on kehittää taloyhtiölle piha-alue, joka tukee luonnon monimuotoisuutta, hulevesien hallintaa ja passiivista viilentämistä. Tontin/Piha-alueen koko on [XX] m2. Suunnittelussa tulee kuulla asukkaiden toiveita ja tarpeita. Toimeksiannossa noudatetaan KSE 2013 yleisiä sopimusehtoja.

2. Toivottavat suunnitteluelementit

Luontopohjaiset hulevesiratkaisut, kuten:

* Tontin vehreyttäminen
* Viherpainanteet
* Kasvillisuutta hyödyntävät imeytysratkaisut

Viilentävät elementit, kuten:

* Varjostavat puut ja pensaat
* Viherkatot tai viherseinät (mahdollisuuksien mukaan)

Monimuotoisuutta tukevat ratkaisut, kuten:

* Tontin villiinnyttäminen
* Pölyttäjäystävälliset istutukset
* Luonnonmukaiset nurmialueet, metsiköt ja niityt

Kustannustehokas huollettavuus

* Helppohoitoiset ja kestävät kasvit ja ratkaisut
* Mahdollisuus asukkaiden osallistumiseen

3. Toivottu sisältö tarjoukseen

1. Lyhyt kuvaus yrityksestänne ja referenssit aiemmista vastaavista projekteista
2. Suunnittelijoiden pätevyydet
3. Aikatauluehdotus sisältäen suunnitteluprosessin vaiheet, asukasosallistaminen ja toteutus
4. Arvio suunnittelun ja toteutuksen kustannuksista (Alv 0% sekä 25,5 %)
5. Hoitosuunnitelman laatiminen ja arvio hoidon kustannuksista vuositasolla (Alv 0%)
6. Tieto mahdollisuudesta hyödyntää julkisia tukia tai avustuksia

4. Tarjousten käsittely

Tilaaja voi toimittaa tarjouksen sekä sen liitteet kolmannelle osapuolelle, joka on Helsingin kaupungin Taloyhtiöiden energianeuvontatiimi. Kolmas osapuoli auttaa tilaajaa tarjousten vertailussa.

5. Toimitusaikataulu

Toivomme tarjouksenne viimeistään [PP.KK.VVVVV] mennessä.

Lisätiedot: [Lisätietoja antavan henkilön nimi ja yhteystiedot]